Izbori za narodne poslanike u Narodnu skupštinu Republike Srbije 2007. - Wikipedia

# Izbori za narodne poslanike u Narodnu skupštinu Republike Srbije 2007.

### From Wikipedia

Naredni vanredni izbori za narodne poslanike u Narodnu skupštinu Republike Srbije biće održani 21. januara 2007. godine.

## [uredi - уреди] Uvod

Parlamentarne izbore je raspisao predsednik Srbije, Boris Tadić, 10. novembra 2006.

Raspisivanju je prethodio referendum kojim je potvrđen novi Ustav, kao i donošenje Ustavnog zakona koji je donet nakon višednevnih pregovora parlamentarnih stranaka i po kojem se izbori imaju održati 60 do 120 dana od dana njegovog stupanja na snagu.

## [uredi - уреди] Propisi

Na ovim izborima, izborne liste koje se kandiduju morale su, da bi kandidatura bila prihvaćena od strane Republičke izborne komisije, dobiti podršku najmanje 10.000 birača. Liste nacionalnih manjina morale su imati podršku najmanje 3.000 birača.

Glasanje će biti sprovedeno na 8530 biračkih mesta u Srbiji i na još 58 biračkih mesta u 34 strane zemlje, a pravo glasa imaće ukupno 6.652.105 birača.

Poslanički mandati se raspoređuju Dontovim sistemom najvećeg količnika[1]. Da bi dobile mandate u Skupštini, izborne liste moraju preći i cenzus od 5%, osim listâ nacionalnih manjina, za koje cenzus ne postoji.

## [uredi - уреди] Liste kandidata za narodne poslanike

Izborne liste su poređane po redosledu proglašenja od strane Republičke izborne komisije i tim redom će biti ispisane na glasačkom listiću[2].

1. Image:DS-logo.png Izborna lista »Demokratska stranka - Boris Tadić« će na izbore izaći zajedno sa Sandžačkom demokratskom partijom i Strankom za Sandžak. Prva na izbornoj listi je Ružica Đinđić, dok je nosilac Boris Tadić.
2. Image:G17-logo.png Izborna lista »G17+ - Mlađan Dinkić« na izbore izlazi samostalno. Nosilac izborne liste je Mlađan Dinkić.
3. Image:LDP-logo.PNG Image:GSSlogo.JPG 21p Image:LSV-logo.jpg Izborna lista »Liberalno-demokratska partija - Građanski savez Srbije - Socijaldemokratska unija - Liga socijaldemokrata Vojvodine - Čedomir Jovanović« će na izbore izaći u koaliciji. Na izbornoj listi nalazi se Vladan Batić iz Demohrišćanske stranke Srbije, kao i nekoliko predstavnika nevladinih organizacija, a nosilac liste je Čedomir Jovanović.
4. Image:SRS-logo.png Izborna lista »Srpska radikalna stranka - Vojislav Šešelj« na izbore izlazi samostalno. Prvi na listi je Vojislav Šešelj, drugi je zamenik predsednika SRS Tomislav Nikolić.
5. Image:DSS-logo.png 20p Izborna lista »Demokratska stranka Srbije - Nova Srbija - Vojislav Koštunica« na izbore će izaći u koaliciji. Na izbornoj listi nalaze se i kandidati iz Jedinstvene Srbije i Srpskog demokratskog pokreta obnove, a nosilac liste je Vojislav Koštunica.
6. Image:PSS logo.png Izborna lista »Pokret snaga Srbije - Bogoljub Karić« na izbore će izaći samostalno, sa Milankom Karić kao nositeljkom liste.
7. Image:SPO-logo.png Izborna lista »Srpski pokret obnove - Vuk Drašković« će izaći na izbore u koaliciji sa Liberalima Srbije, Narodnom seljačkom strankom, Srpskom ligom za povraćaj svojine i Pokretom "Živim za Krajinu". Prvi na listi je Vuk Drašković.
8. Image:SVM-logo.JPG Izborna lista »Savez vojvođanskih Mađara - Jožef Kasa« će na izbore izaći samostalno. Nosilac liste je Jožef Kasa.
9. Image:PUPS-SDP-logo.JPG Izborna lista »Partija ujedinjenih penzionera Srbije (PUPS) - dr Jovan Krkobabić i Socijaldemokratska partija (SDP) - dr Nebojša Čović« na izbore će izaći u koaliciji. Na listi će se naći i kandidati Socijalističke narodne stranke.
10. Image:LZS-logo.png Koaliciona lista pod nazivom »Koalicija Lista za Sandžak dr Sulejman Ugljanin«. Prvi na listi je Sulejman Ugljanin, iza koga slede Bajram Omeragić i Esad Džudžević.
11. Image:SPS-logo.png Izborna lista »Socijalistička partija Srbije«. Prvi na listi je predsednik SPS-a Ivica Dačić.
12. Image:GG-logo.png Izborna lista grupe građana »Branko Pavlović - „Zato što mora bolje“«. Prvi na listi je Branko Pavlović, bivši direktor Agencije za privatizaciju.
13. »Koalicija „Vojvođanske partije“ - mr Igor Kurjački«.
14. »Unija Roma Srbije - dr Rajko Đurić« na kojoj se nalaze i kandidati stranke Vlasi demokratske Srbije.
15. »Reformistička stranka - dr Aleksandar Višnjić«.
16. »Demokratska zajednica Srbije - dr Obren Joksimović«.
17. »Koalicija Albanaca Preševske doline« koju čine kandidati Partije za demokratsko delovanje, Pokreta za demokratski progres i Demokratske unije doline.
18. Image:SD-logo.png Izborna lista »Socijaldemokratija - Nenad Vukasović« čine kandidati Socijaldemokratije, Socijaldemokratske stranke, Kulturnog pokreta Srbije i Srpske kosovsko-metohijske stranke.
19. Koaliciona izborna lista »Mađarska sloga - Andraš Agošton - dr Pal Šandor« koju čine Demokratska zajednica vojvođanskih Mađara i Demokratski savez vojvođanskih Mađara. Na listi se nalaze i predstavnici Omladinskog pokreta 64 županije.
20. Izborna lista »Romska partija - Šajn Srđan«.

## [uredi - уреди] Prognoze

  Istraživač | Izvor | Period | SRS | DS | DSS-NS | SPS | LDP-GSS-SDU-LSV | G17+ | SPO | PSS | manjinske stranke
  --- | --- | --- | --- | --- | --- | --- | --- | --- | --- | --- | ---
  Stratidžik marketing | [1] | apr 2006. | 36% | 24% | 13% * | 5% | - | 4% | 3% | 5% | -
  CeSID | [2] | sep 2006. | 90 man. | 90 man. | 40 man. * | 18 man. | - | - | - | - | 12 man.
  Medium Galup | [3] | dec 2006. | 34,9% | 22,9% | 13,9% | 5% | - | 5,2% | - | - | -
  Skan | [4] | dec 2006. | 28% | 25% | 17% | 4% | 9% | 5% | 3% | - | -
  Centar za proučavanje alternativa | [5] | dec 2006. | 30% | 28% | 16% | 6% | 6% | 6% | - | - | -
  Barometar | [6] | dec 2006. | 34% | 24,3% | 15,7% | <5% | 6,4% | 4,9% | - | 5,3% | -
  neimenovana inostrana agencija | [7] | dec 2006. | 25% | 23% | 18% | - | ≈5% | 11% | - | - | -

  * samo DSS

## [uredi - уреди] Rezultati

Prema preliminarnim rezultatimna, 250 mandata će se ovako rasporediti:

- Srpska radikalna stranka — 1,150.000 (28,7%) = 81
- Demokratska stranka — 920.000 (22,5%) = 65
- Demokratska stranka Srbije / Nova Srbija — 670.000 (16.7%) = 47
- Grupa 17 Plus — 270.000 (6,8%) = 19
- Socijalistička partija Srbije — 236.000 (5.9%) = 16
- Liberalno-demokratska partija / Građanski savez Srbije / Socijaldemokratska unija / Liga socijaldemokrata Vojvodine — 211.000 (5,3%) = 15
- Savez vojvođanskih Mađara — 3
- Koalicija za Sandžak — 2
- Unija Roma Srbije — 1
- Romska partija — 1

## [uredi - уреди] Posmatrači

Izbore će nadgledati sledeće organizacije:

- Organizacija za evropsku bezbednost i saradnju (OEBS)
- Romski centar za strategiju, razvoj i demokratiju *
- Parlamentarna skupština Saveta Evrope
- Centar za slobodne izbore i demokratiju (CeSID)

  *samo na teritoriji Opštine Lazarevac

## [uredi - уреди] Videti još

- Narodna skupština Republike Srbije
- Vlada Republike Srbije

## [uredi - уреди] Reference

1. ↑ Objašnjenje Dontovog sistema
2. ↑ Republička izborna komisija - Izborne liste

__NOTC__

## [uredi - уреди] Spoljašnje veze

- Zakon o izboru narodnih poslanika -{(.doc)}-
- Republička izborna komisija
- Narodna skupština Republike Srbije

#### [uredi - уреди] Posmatrači izbora

- Ambasada Velike Britanije
- Ambasada Sjedinjenih američkih država
- Evropska unija
- Inicijativa mladih za ljudska prava
- Nacionalni demokratski institut (SAD)
- Organizacija za evropsku bezbednost i saradnju (OEBS)
- Savet Evrope
- Centar za slobodne izbore i demokratiju (CeSID)

Retrieved from "http://sh.wikipedia.org../../../i/z/b/Izbori_za_narodne_poslanike_u_Narodnu_skup%C5%A1tinu_Republike_Srbije_2007._4a98.html"

Kategorije: Aktualni događaji | Politika Srbije | Izbori 2007. | 2007.

##### Views

- Članak/Чланак
- Rasprava/Разговор
- Trenutna revizija

##### Traži-Тражи

##### Drugi jezici-Други језици

- Français
- Magyar
- Српски / Srpski
- English
- Français
- Magyar
- Српски / Srpski